ddrg/super_eurlex huggingface dataset:
2)

Reakcijos indai, reaktoriai, maišytuvai, šilumokaičiai, kondensatoriai, siurbliai, vožtuvai, saugojimo talpos, konteineriai, priimtuvai ir distiliavimo ar absorbcijos kolonos, atitinkantys S/2006/853 ir S/2006/853/corr.1 aprašytus veikimo parametrus. — Siurbliai su viengubais sandarikliais, kuriems gamintojas nurodo ne didesnę nei 0,6 m3/h maksimalią tėkmės spartą, ir korpusai (siurblių futliarai), iš anksto tokiems siurbliams suformuoti korpusų įdėklai, sparnuotės, rotoriai ar srautinės siurblių tūtos, kurių visi paviršiai, tiesiogiai susiliečiantys su apdorojama (-omis) chemine (-ėmis) medžiaga (-omis), yra pagaminti iš bet kurios iš šių medžiagų: a) nikelio ar lydinių, turinčių daugiau nei 40 % nikelio pagal masę; b) lydinių, turinčių daugiau kaip 25 % nikelio ir 20 % chromo pagal masę; c) fluoropolimerų (polimerinės ar elastomerinės medžiagos, kuriose fluoras sudaro daugiau kaip 35 % produkto masės); d) stiklo arba emalio (įskaitant stiklėjantį ar emalinio dengimo); e) grafito arba anglies grafito; f) tantalo ar tantalo lydinių; g) titano ar titano lydinių; h) cirkonio ar cirkonio lydinių; i) keramikos; j) ferosilicio (geležies su dideliu kiekiu silicio lydinių) arba k) Niobio (kolumbio) ar niobio lydinių; — ex 3925 10 00 — ex 3925 90 80 — ex 3926 90 92 — ex 3926 90 97 — ex 4009 21 00 — ex 4009 22 00 — ex 4009 41 00 — ex 4009 42 00 — ex 4016 93 00 — ex 6909 11 00 — ex 6909 12 00 — ex 6909 19 00 — ex 6909 90 00 — ex 6914 90 00 — ex 7020 00 10 — ex 7020 00 30 — ex 7020 00 80 — ex 7304 41 00 — ex 7304 49 93 — ex 7304 49 95 — ex 7304 49 99 — ex 7304 51 81 — ex 7304 51 89 — ex 7304 59 92 — ex 7304 59 93 — ex 7304 59 99 — ex 7306 40 20 — ex 7306 40 80 — ex 7306 50 20 — ex 7306 50 80 — ex 7306 69 10 — ex 7306 69 90 — ex 7306 90 00 — ex 7309 00 10 — ex 7309 00 30 — ex 7309 00 51 — ex 7309 00 59 — ex 7309 00 90 — ex 7310 10 00 — ex 7310 29 10 — ex 7310 29 90 — ex 7311 00 00 — ex 7326 90 92 — ex 7326 90 94 — ex 7326 90 96 — ex 7326 90 98 — ex 7507 11 00 — ex 7507 12 00 — ex 7507 20 00 — ex 7508 90 00 — ex 8103 90 90 — ex 8108 90 50 — ex 8108 90 60 — ex 8108 90 90 — ex 8109 90 00 — ex 8112 99 30 — ex 8401 20 00 — ex 8401 40 00 — ex 8401 10 00 — ex 8412 90 20 — ex 8413 50 40 — ex 8413 60 39 — ex 8413 60 61 — ex 8413 60 69 — ex 8413 60 70 — ex 8413 60 80 — ex 8413 70 21 — ex 8413 70 29 — ex 8413 70 45 — ex 8413 70 51 — ex 8413 70 59 — ex 8413 70 65 — ex 8413 70 75 — ex 8413 70 81 — ex 8413 70 89 — ex 8413 81 00 — ex 8413 82 00 — ex 8413 91 00 — ex 8414 10 25 — ex 8414 10 81 — ex 8414 10 89 — ex 8414 40 10 — ex 8414 40 90 — ex 8414 59 15 — ex 8414 59 25 — ex 8414 59 23 — ex 8414 59 95 — ex 8414 80 11 — ex 8418 99 10 — ex 8414 80 19 — ex 8414 80 59 — ex 8414 80 73 — ex 8414 80 75 — ex 8414 80 78 — ex 8414 80 80 — ex 8414 90 00 — ex 8417 80 30 — ex 8417 80 50 — ex 8417 80 70 — ex 8418 69 00 — ex 8419 40 00 — ex 8419 50 00 — ex 8419 89 10 — ex 8419 89 30 — ex 8419 89 98 — ex 8419 90 85 — ex 8477 80 93 — ex 8477 80 99 — ex 8479 82 00 — ex 8479 89 97 — ex 8479 90 70
Bromadiolonas

IUPAC pavadinimas: 3-[(1RS,3RS;1RS,3SR)-3-(4′-brombifenil-4-il)-3-hidroksi-1-fenilpropil]-4-hidroksikumarinas EB Nr. 249–205–9 CAS Nr. 28772–56–7

969 g/kg

2024 m. birželio 30 d.

14
(29)

Nagrinėjamasis produktas – tam tikras KLR kilmės plonas kreidinis popierius (toliau – PKP) – iš vienos ar abiejų pusių dengtas popierius ar kartonas (išskyrus kraftpopierį ar kraftkartonį), lakštais ar ritiniais, kurio gramatūra ne mažesnė nei 70 g/m2, bet ne didesnė nei 400 g/m2 ir kurio šviesumas daugiau nei 84 (matuojant pagal ISO 2470-1) (toliau – peržiūrimasis produktas), kurio KN kodai šiuo metu yra ex 4810 13 00, ex 4810 14 00, ex 4810 19 00, ex 4810 22 00, ex 4810 29 30, ex 4810 29 80, ex 4810 99 10 ir ex 4810 99 80 (TARIC kodai 4810130020, 4810140020, 4810190020, 4810220020, 4810293020, 4810298020, 4810991020 ir 4810998020).
(3)

DLK ekstrapoliavimas – procesas, per kurį liekanų koncentracija, esanti maistinių gyvūnų rūšių audiniuose arba maisto produktuose, kuriems yra nustatyta DLK, naudojama siekiant apskaičiuoti liekanų koncentraciją ir nustatyti DLK kitos rūšies gyvūno audinyje ar iš to gyvūno gautame maisto produkte arba kitame tos pačios rūšies gyvūno audinyje ar iš to gyvūno gautame maisto produkte, apie kuriuos nėra jokių įprastinių liekanų duomenų arba tokie duomenys neišsamūs. Tam, kad Reglamentas (ES) Nr. 470/2009 būtų taikomas tinkamai, turėtų būti nustatyti ekstrapoliavimo principai ir būtinieji kriterijai;
(15)

siekiant užtikrinti veiksmingą ir efektyvią rinkos stebėseną, sandorių pranešimai turėtų būti teikiami tik kartą ir tik vienai kompetentingai institucijai, kuri juos gali perduoti kitoms atitinkamoms kompetentingoms institucijoms. Todėl, kai investicinė įmonė vykdo sandorį, ji turėtų pateikti pranešimą investicinės įmonės buveinės valstybės narės kompetentingai institucijai, nesvarbu, kad dalyvauja ar nedalyvauja filialas arba kad pranešanti įmonė sandorį įvykdė per filialą kitoje valstybėje narėje. Be to, jeigu visas sandoris arba jo dalis įvykdyta per kitoje valstybėje narėje esantį investicinės įmonės filialą, pranešimas turėtų būti teikiamas tik kartą investicinės įmonės buveinės valstybės narės kompetentingai institucijai, nebent buveinės ir priimančiosios valstybės narės kompetentingos institucijos susitarė kitaip. Siekiant užtikrinti, kad priimančiosios valstybės narės kompetentingos institucijos galėtų prižiūrėti jų teritorijoje esančių filialų teikiamas paslaugas, joms reikia gauti su filialų veikla susijusius sandorių pranešimus. Dėl šios priežasties, taip pat siekiant sudaryti galimybę sandorių pranešimus perduoti visoms filialų, dalyvaujančių vykdant tuos sandorius, atitinkamoms kompetentingoms institucijoms, į pranešimus būtina įtraukti neapibendrintus filialų veiklos duomenis;
44C

Įsipareigojimai, atsirandantys dėl finansinės veiklos, yra įsipareigojimai, kurių pinigų srautai buvo arba būsimi pinigų srautai bus klasifikuojami pinigų srautų ataskaitoje kaip finansinės veiklos pinigų srautai. Be to, 44A straipsnyje nustatytas atskleidimo reikalavimas taip pat taikomas finansinio turto pokyčiams (pavyzdžiui, turtui, kuriuo apdraudžiami įsipareigojimai, atsirandantys dėl finansinės veiklos), jei to finansinio turto pinigų srautai buvo arba būsimi pinigų srautai bus įtraukti į finansinės veiklos pinigų srautus.
2)

3 ir 4 straipsniai pakeičiami taip: „3 straipsnis Avansas 1. Paramą gaunanti organizacija paraišką gauti avansą gali pateikti datomis, kurias turi nustatyti valstybė narė. 2. Bendra konkrečiais darbo programos įgyvendinimo metais išmokėto avanso suma neturi būti didesnė nei 90 % pradinės tai darbo programai patvirtintos pagalbos sumos. 3. Valstybė narė gali nustatyti minimalią avanso sumą ir avanso išmokėjimo terminus. 4 straipsnis Pateiktini užstatai 1. Deleguotojo reglamento (ES) Nr. 611/2014 7 straipsnio 3 dalies g punkte nurodytas užstatas turi būti ne mažesnis nei 10 % paraiškoje nurodyto Sąjungos finansavimo. 2. 3 straipsnyje nurodytas avansas išmokamas, jei pateikiamas užstatas pagal Komisijos deleguotojo reglamento (ES) Nr. 907/2014 (*1) IV skyrių. Užstato suma lygi 110 % avanso. 3. Iki valstybės narės nustatytos datos, tačiau ne vėliau kaip iki kiekvienų darbo programos įgyvendinimo metų pabaigos paramą gaunančios organizacijos atitinkamai valstybei narei gali pateikti prašymą grąžinti 2 dalyje nurodytą užstatą. Be 5 straipsnio 2 dalies b ir c punktuose nurodytų dokumentų, kartu su prašymu pateikiamas tikslus įgyvendintų darbo programos etapų apibūdinimas, suskirstytas pagal sritis ir priemones, nurodytas Deleguotojo reglamento (ES) Nr. 611/2014 3 straipsnyje. Valstybė narė patikrina tuos dokumentus ir ne vėliau kaip per antrą mėnesį, einantį po to mėnesio, kurį buvo pateiktas prašymas, grąžina atitinkamas išlaidas atitinkantį užstatą. (*1) 2014 m. kovo 11 d. Komisijos deleguotasis reglamentas (ES) Nr. 907/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl mokėjimo agentūrų ir kitų įstaigų, finansų valdymo, sąskaitų patvirtinimo, užstatų ir dėl euro naudojimo (OL L 255, 2014 8 28, p. 18).“;"
9.

34 straipsnio 4 dalis pakeičiama taip: „4. Į XIII priedą įtraukiami asmenys, subjektai ir įstaigos, kuriuos Sankcijų komitetas arba JT Saugumo Taryba įtraukė į sąrašą pagal JT Saugumo Tarybos rezoliucijos 1718 (2006) 8 punkto d papunktį ir pagal JT Saugumo Tarybos rezoliucijos 2094 (2013) 8 punktą. XIV priede išvardijami laivai, kuriuos Sankcijų komitetas įtraukė į sąrašą pagal JT Saugumo Tarybos rezoliucijos 2321 (2016) 12 punktą ir pagal JT Saugumo Tarybos rezoliucijos 2375 (2017) 8 punktą. XV priede išvardyti asmenys, subjektai ir įstaigos, neįtraukti į XIII ir XIV priedus, kuriuos pagal Sprendimo (BUSP) 2016/849 27 straipsnio 1 dalies b punktą arba bet kurią kitą lygiavertę vėlesnę nuostatą Taryba pripažino: a) atsakingais už KLDR branduolinių ginklų, balistinių raketų ar kitų masinio naikinimo ginklų programas, be kita ko, remiančiais ar propaguojančiais šias programas, arba asmenis, subjektus arba įstaigas, veikiančias jų vardu arba jų nurodymu, ir jiems priklausančius ar jų kontroliuojamus asmenis, subjektus ar įstaigas, įskaitant atvejus, kai tai daroma neteisėtomis priemonėmis; b) teikiančiais finansines paslaugas arba užtikrinančiais finansinio ar kito turto arba išteklių, kurie galėtų būti naudojami KLDR branduolinių ginklų, balistinių raketų ar kitų masinio naikinimo ginklų programose, perdavimą į Sąjungos teritoriją, per ją ar iš jos, arba įtraukiant į savo veiklą valstybių narių piliečius, pagal jų įstatymus veikiančius subjektus arba Sąjungos teritorijoje esančius asmenis ar finansų įstaigas, arba asmenis, subjektus arba įstaigas, veikiančias jų vardu arba jų nurodymu, arba jiems priklausančius ar jų kontroliuojamus asmenis, subjektus ar įstaigas, arba c) dalyvaujančiais, be kita ko, kai KLDR teikiamos finansinės paslaugos, tiekiant į KLDR arba iš jos visų rūšių ginklus bei su jais susijusius reikmenis ar objektus, medžiagas, įrangą, prekes ir technologijas, kurie galėtų būti panaudoti KLDR branduolinių ginklų, balistinių raketų ar kitų masinio naikinimo ginklų programoms.“
12.

3.3.1, 3.3.2 ir 3.3.3 punktai pakeičiami taip: „3.3.1. Transporto priemonės H atskirų NEDC bandymo etapų CO2 kiekio verčių apskaičiavimas Transporto priemonės H atskirų NEDC bandymo etapų CO2 kiekio vertės apskaičiuojamos taip: NEDC CO 2, p,H = NEDC CO 2, p,H,c · CO 2, AF,H Čia p – NEDC bandymo etapas „važiavimo mieste ciklas“ (UDC) arba „važiavimo užmiestyje ciklas“ (EUDC); NEDC CO2,p,H,c – 3.1.2 punkte nurodyto koreliacijos priemone sumodeliuoto NEDC bandymo etapo p arba, kai taikoma, 3.2.2 punkte nurodyto fizinio matavimo CO2 kiekio rezultatas; NEDC CO2,p,H – transporto priemonės H NEDC bandymo atskiro etapo p vertė, g CO2/km; CO2,AF,H – transporto priemonės H koregavimo koeficientas, apskaičiuotas kaip pagal 3.2 punktą nustatytos NEDC CO2 kiekio vertės ir 3.1.2 punkte nurodyto koreliacijos priemone sumodeliuoto NEDC bandymo rezultato arba, kai taikoma, fizinio matavimo rezultato santykis. 3.3.2. Transporto priemonės L atskirų NEDC bandymo etapų CO2 kiekio verčių apskaičiavimas Transporto priemonės L atskirų NEDC bandymo etapų CO2 kiekio vertės apskaičiuojamos taip: NEDC CO 2, p,L = NEDC CO 2, p,L,c · CO 2, AF,L Čia p – NEDC bandymo etapas „važiavimo mieste ciklas“ (UDC) arba „važiavimo užmiestyje ciklas“ (EUDC); NEDC CO2,p,L,c – 3.1.2 punkte nurodyto koreliacijos priemone sumodeliuoto NEDC bandymo etapo p arba, kai taikoma, 3.2.2 punkte nurodyto fizinio matavimo CO2 kiekio rezultatas; NEDC CO2,p,L – transporto priemonės L NEDC bandymo atskiro etapo p vertė, g CO2/km; CO2,AF,L – transporto priemonės L koregavimo koeficientas, apskaičiuotas kaip pagal 3.2 punktą nustatytos NEDC CO2 kiekio vertės ir 3.1.2 punkte nurodyto koreliacijos priemone sumodeliuoto NEDC bandymo rezultato arba, kai taikoma, fizinio matavimo rezultato santykis. 3.3.3. Transporto priemonių H ir L NEDC degalų sąnaudų apskaičiavimas 3.3.3.1. NEDC degalų sąnaudų (bendrų) apskaičiavimas Transporto priemonių H ir L NEDC degalų sąnaudos (bendros) apskaičiuojamos pagal Reglamento (EB) Nr. 692/2008 XII priedo nuostatas, remiantis pagal 3.2 punktą nustatytu NEDC bendru išmetamo CO2 kiekiu. Kitų apskaičiuojant degalų sąnaudas svarbių išmetamųjų teršalų (angliavandenilių, anglies monoksido) kiekis prilyginamas nuliui. 3.3.3.2. Atskirų NEDC bandymo etapų degalų sąnaudų apskaičiavimas Transporto priemonių H ir L atskirų NEDC etapų degalų sąnaudos apskaičiuojamos pagal Reglamento (EB) Nr. 692/2008 XII priedo nuostatas, remiantis pagal 3.3 punktą nustatytu atskirų NEDC etapų išmetamo CO2 kiekiu. Kitų apskaičiuojant degalų sąnaudas svarbių išmetamųjų teršalų (angliavandenilių, anglies monoksido) kiekis prilyginamas nuliui.“;
(34)

Pareiškėjo siūlomas pradinio reglamento produkto apibrėžtosios srities pakeitimas (pareiškėjas siūlė, kad į apibrėžtąją sritį būtų neįtraukiami ne bendrai SS, o ŽSS, kartu nustatant didžiausią leistiną 2 kg ritės masę) visgi yra nepriimtinas. Tokiu pakeitimu būtų dirbtinai išplečiama pradinių priemonių taikymo sritis, kadangi muitai būtų taikomi visiems SS, išskyrus ŽSS. Be to, kitas per peržiūrą apie save pranešęs importuotojas pasiūlė dar didesnę ribą – iki 2,5 kg, kadangi jis importuoja ant tokios masės ričių.
(2)

siekiant teisinio aiškumo ir nuoseklumo taikant Reglamentą (EB) Nr. 1005/2009, to reglamento VI priedo 2 punkto b papunktyje pateikiamoje naujos įrangos apibrėžtyje būtina patikslinti, kad orlaiviams tai taikoma tik kai teikiamas naujo tipo sertifikavimo prašymas, tačiau netaikoma esamo tipo patvirtinimo sertifikavimo pakeitimams. Be to, tai atitiktų Tarptautinės civilinės aviacijos organizacijos halonų standartams taikomą principą;
a)

„Sayf-Al Adl (alias a) Saif Al-'Adil, b) Seif al Adel, c) Muhamad Ibrahim Makkawi, d) Ibrahim al-Madani). Gimimo data: a) 1963 m., b) 1963 4 11, c) 1960 4 11. Gimimo vieta: Egiptas. Pilietybė: Egipto. Įtraukimo į sąrašą pagal 2a straipsnio 4 dalies b punktą data: 2001 1 25“ pakeičiamas taip: „Sayf-Al Adl (alias a) Mohammed Salahaldin Abd El Halim Zidan. Gimimo data: 1963 4 11. Gimimo vieta: Monufijos provincija, Egiptas. Pilietybė: Egipto; b) Muhamad Ibrahim Makkawi. Gimimo data: i) 1960 4 11, ii) 1963 4 11. Gimimo vieta: Egiptas. Pilietybė: Egipto; c) Ibrahim al-Madani; d) Saif Al-'Adil; e) Seif al Adel). Gimimo data: 1963 4 11. Gimimo vieta: Monufijos provincija, Egiptas. Pilietybė: Egipto. Įtraukimo į sąrašą pagal 7d straipsnio 2 dalies i punktą data: 2001 1 25.“
(10)

norint toliau padidinti SVKI aktualumą ir pagerinti palyginamumą, svarbu nustatyti būstų kainų indeksus, ypač savininkų užimtų būstų (toliau – SUB) kainų indeksus. SUB kainų indeksui sudaryti būtinas pagrindas yra BKI. Be to, pats BKI yra svarbus rodiklis. Ne vėliau kaip 2018 m. gruodžio 31 d. Komisija turėtų parengti ataskaitą, kurioje būtų išnagrinėta, ar reikia į SVKI aprėptį įtraukti SUB kainų indeksą. Priklausomai nuo tos ataskaitos rezultatų, Komisija per pagrįstą laikotarpį turėtų prireikus pateikti pasiūlymą dėl šio reglamento dalinio keitimo siekiant į SVKI aprėptį įtraukti SUB kainų indeksą;
(48)

Procentais išreikšti CIF kainos Sąjungos pasienyje prieš sumokant muitą laikinieji dempingo skirtumai yra tokie: Bendrovė Laikinasis dempingo skirtumas (%) Yangzhou Chengde Steel Pipe Co., Ltd. 45,4 Hubei Xinyegang Special Tube Co., Ltd. 103,8 Yangzhou Lontrin Steel Tube Co., Ltd. 43,5 Hengyang Valin MPM Co., Ltd. 94,1 Kiti bendradarbiaujantys gamintojai 74,7 Visi kiti gamintojai 103,8
(2)

Registruotinas produktas (toliau – produktas) – KLR kilmės plokšti produktai iš nelegiruotojo arba legiruotojo plieno (išskyrus nerūdijantįjį plieną, elektrotechninį plieną, įrankinį plieną ir greitapjovį plieną), karštai valcuoti, neplakiruoti, nepadengti arba neapvilkti, nesuvynioti į ritinius, kurių storis didesnis kaip 10 mm, o plotis ne mažesnis kaip 600 mm, arba kurių storis ne mažesnis kaip 4,75 mm, bet ne didesnis kaip 10 mm, o plotis ne mažesnis kaip 2 050 mm ir kurių KN kodai šiuo metu yra ex 7208 51 20, ex 7208 51 91, ex 7208 51 98, ex 7208 52 91, ex 7208 90 20, ex 7208 90 80, 7225 40 40, ex 7225 40 60 ir ex 7225 99 00 (toliau – sunkiosios plokštės). Šie KN kodai pateikiami tik kaip informacija.
(2)

vertindama papildomų ex-post įnašų mokėjimo poveikį įstaigos mokumui ar likvidumui, pertvarkymo institucija turėtų išnagrinėti to mokėjimo poveikį įstaigos kapitalo ir likvidumo pozicijoms. Atliekant analizę įstaigos balanse numatoma nuostolių suma, lygi mokėtinai sumai tuo metu, kai sueina mokėjimo terminas, ir prognozuojami įstaigos kapitalo pakankamumo rodikliai per atitinkamą laikotarpį nuo to, kai patirtas šis nuostolis. Be to, reikėtų numatyti netenkamų pinigų srautą, lygų mokėtinai sumai tuo metu, kai sueina mokėjimo terminas, ir įvertinti likvidumo riziką;
(8)

nustatant datą, kurią tarpuskaitos prievolė turi įsigalioti pirmai kategorijai priklausančioms sandorio šalims, reikėtų atsižvelgti į tai, kad jos gali neturėti egzistuojančių būtinų sąsajų su pagrindinėmis sandorio šalimis dėl visų klasių, kurioms taikoma tarpuskaitos prievolė. Be to, šiai kategorijai priklausančios sandorio šalys yra prieigos prie tarpuskaitos paslaugų punktas sandorio šalims, kurios nėra tarpuskaitos narės; numatoma, kad įsigaliojus tarpuskaitos prievolei klientų tarpuskaitos arba netiesioginių klientų tarpuskaitos mastas labai išaugs. Galiausiai, šiai pirmai sandorio šalių kategorijai tenka reikšminga ne biržos kredito išvestinių finansinių priemonių, kurių tarpuskaita jau atlikta, dalis; po to, kai įsigalios šiame reglamente nustatyta tarpuskaitos prievolė, sandorių, kurių tarpuskaitą reikės atlikti, apimtis labai padidės. Todėl pagrįstas laikotarpis, per kurį pirmos kategorijos sandorio šalys galėtų pasirengti papildomų klasių tarpuskaitai, taip pat klientų tarpuskaitos ir netiesioginių klientų tarpuskaitos masto padidėjimui ir prisitaikyti prie padidėjusios sandorių, kurių tarpuskaitą reikės atlikti, apimties, turėtų būti šeši mėnesiai. Be to, nustatant datą, kurią tarpuskaitos prievolė įsigalioja pirmai kategorijai priklausančioms sandorio šalims, taip pat reikėtų atsižvelgti į tai, ar šio reglamento įsigaliojimo metu daugiau nei viena pagrindinė sandorio šalis jau atlieka tos pačios klasės ne biržos išvestinių finansinių priemonių tarpuskaitą. Visų pirma didelis skaičius sandorio šalių, siekiančių sudaryti tarpuskaitos susitarimus su ta pačia pagrindine sandorio šalimi tuo pačiu metu, reikštų, kad reikia daugiau laiko, palyginti su tuo atveju, kai sandorio šalys gali rinktis iš kelių pagrindinių sandorio šalių, su kuriomis galima sudaryti tarpuskaitos susitarimus. Todėl reikėtų suteikti papildomą trijų mėnesių laikotarpį, siekiant užtikrinti tvarkingą tarpuskaitos prievolės įgyvendinimą;
(10)

norint paskatinti investicijas į infrastruktūrą, kurių susigrąžinimo normos yra didelės, naujoji turto klasė turėtų apimti tik investicinio reitingo skolą ir tik pirmaeilę skolą, kai nėra išorinio vertinimo. Nepaisant to, siekiant ir toliau užtikrinti suderinamumą su nuosavybės vertybinių popierių sistema, nustatyta Direktyvoje 2009/138/EB, galimybė įtraukti infrastruktūros nuosavybės vertybinius popierius į šią naują turto klasę neturėtų priklausyti nuo to, ar egzistuoja koks nors išorinis infrastruktūros subjekto vertinimas, arba nuo to vertinimo lygio;
(9)

tikėtina, kad valstybės narės, siekdamos reaguoti į FST politikos strategijos iškeltus klausimus ir numatomus pokyčius po Sąjungos bankų sektoriaus struktūrinės reformos, imsis skirtingų nacionalinių priemonių, dėl kurių gali atsirasti kliūčių sklandžiam vidaus rinkos veikimui ir galėtų būti pakenkta rinkos dalyviams ir finansiniam stabilumui. Be to, nesant suderintų skaidrumo taisyklių, nacionalinėms institucijoms sunku palyginti skirtingų valstybių narių mikrolygio duomenis ir suprasti realią atskirų rinkos dalyvių keliamą riziką sistemai. Todėl būtina užkirsti kelią tokių iškraipymų ir kliūčių atsiradimui Sąjungoje. Dėl to tinkamas teisinis šio reglamento pagrindas yra Sutarties dėl Europos Sąjungos veikimo (toliau – SESV) 114 straipsnis, kaip išaiškinta vadovaujantis nuoseklia Europos Sąjungos Teisingumo Teismo praktika;
Iš N,N-metilenbismorfolino išskirtas formaldehidas (toliau – MBM)

IUPAC pavadinimas: N,N-metilenbismorfolinas EC Nr. 227–062–3 CAS Nr.: 5625–90–1

92,1 % masinės dalies

2017 m. balandžio 1 d.

2022 m. kovo 31 d.

6
a)

montuotojams ir galutiniams vartotojams skirtose instrukcijose ir viešose gamintojų, jų įgaliotųjų atstovų ir importuotojų interneto svetainėse pateikiami šie duomenys: i) numatoma garinimo temperatūra Celsijaus laipsniais (vidutinė temperatūra – 8 °C, žema temperatūra – 25 °C); ii) procesinių aušintuvų tipas (aušinimas oru arba vandeniu); iii) vardinė vėsinimo galia, vardinė vartojamoji galia kW šimtųjų tikslumu; iv) vardinis energijos vartojimo efektyvumo koeficientas (EERA ) šimtųjų tikslumu; v) deklaruota vėsinimo galia ir deklaruota vartojamoji galia (kW šimtųjų tikslumu) B, C ir D galios taškuose; vi) deklaruotas EER šimtųjų tikslumu B, C ir D galios taškuose; vii) SEPR vertė šimtųjų tikslumu; viii) metinis suvartojamos elektros energijos kiekis (kWh per metus); ix) procesiniam aušintuvui numatyto (-ų) naudoti šaldalo (-ų) tipas (-ai) ir pavadinimas (-ai); x) bet kokios specialios atsargumo priemonės, kurių reikia imtis prižiūrint procesinį aušintuvą; viii) informacija apie perdirbimą ir šalinimą pasibaigus eksploatavimo laikui;
(8)

prieštaravimo teikėja taip pat tvirtina, kad produktas ir pavadinimas, kurį norima įregistruoti, neatitinka Reglamento (ES) Nr. 1151/2012 5 straipsnio 2 dalyje nustatytų reikalavimų. Kaip nurodyta paskelbtame bendrajame dokumente, sūrio pavadinimą „Liliputas“ lėmė jo dydis. Todėl pavadinimas „Liliputas“ nereiškia, kad produktas yra kilęs iš tam tikros vietovės, bet, kaip ir lenkiško sūrio „Liliput“ pavadinimas, reiškia tik mažą sūrio dydį. Be to, produkto ypatybės nėra sietinos su jo geografine kilme – jas paprasčiausiai lemia sūrio nokinimas mažose galvose. Vietinio mikroskopinio Penicillium pallidum Smith grybo poveikis sūrio „Liliputas“ organoleptinėms savybėms neįrodytas. Be to, tai, kad produktas buvo gaminamas pagal TSRS (Tarybų Socialistinių Respublikų Sąjungos) valstybinius standartus, patvirtina, kad jis galėjo būti gaminamas bet kurioje TSRS vietoje ir kad nebuvo konkrečios sąsajos su nustatyta geografine vietove. Todėl „Liliputas“ turėtų būti laikomas įprastu produktu;
(2)

tuo pačiu metu ruonių medžioklė yra neatsiejama inuitų ir kitų čiabuvių bendruomenių socialinės ekonomikos, mitybos, kultūros ir identiteto dalis, labai prisidedanti prie jų pragyvenimo ir vystymosi, teikianti maistą ir pajamas užtikrinant bendruomenės gyvenimą ir tvarų pragyvenimą, apsauganti ir tęsianti tradicinį bendruomenės būvį. Dėl šių priežasčių inuitų ir kitų čiabuvių bendruomenių vykdoma tradicinė ruonių medžioklė nekelia tokio pat visuomenės moralinio susirūpinimo kaip medžioklė, kuri vykdoma visų pirma dėl komercinių priežasčių. Be to, remiantis Jungtinių Tautų deklaracija dėl čiabuvių tautų teisių, priimta 2007 m. rugsėjo 13 d., ir kitais atitinkamais tarptautiniais dokumentais, plačiai pripažįstama, kad neturėtų būti daromas neigiamas poveikis pagrindiniams ekonominiams ir socialiniams inuitų bei kitų čiabuvių bendruomenių interesams. Be to, trys valstybės narės (Danija, Nyderlandai ir Ispanija) ratifikavo 1989 m. birželio 27 d. Tarptautinės darbo organizacijos priimtą Konvenciją dėl čiabuvių gyventojų ir genčių nepriklausomose šalyse (Konvencija Nr. 169) (4). Todėl išimties tvarka Reglamentu (EB) Nr. 1007/2009 leidžiama pateikti į rinką produktus iš ruonių, kuriuos tradiciškai medžioja inuitų ir kitos čiabuvių bendruomenės savo pragyvenimui ir ta medžioklė prisideda prie tokio pragyvenimo;